Os opositores á Unión Europea adoitan empregar lemas e carteis contra os símbolos europeos.
O **euroescepticismo** é unha corrente política e social baseada no rexeitamento, en maior ou menor grao, da Unión Europea e o seu proxecto de desenvolvemento, por parte de cidadáns pertencentes a estados europeos. O termo xurdiu, probabelmente, en 1992 da man de Ronald Tiersky, un analista político e mestre de Ciencias Políticas. Tiersky referiuse con este termo no xornal The Economist ás peroas que defente só a mínima integración na Unión Europea necesaria para garantir a paz e a prosperidade, pero sempre preservando o maior grao posíbel de soberanía nacional de cada un dos estados membros.

O termo contrario podería considerarse europeísmo ou euroentusiasmo.

Características
---------------

Os motivos polos que diversos movementos políticos ou sociais posiciónanse en contra da estrutura política da Unión Europea adoitan estar supeditados á perda de soberanía estatal de cada nación en virtude da soberanía europea. A cesión de competencias ao goberno da Union é visto polos euroescépticos coma unha perda da autodeterminación.

O movemento antieuropeísta ou euroescéptico podería ter comezado en Gran Bretaña, cuxa sociedade tería rexeitado a cesión de poder fronte ao eixo alemán. Estes e outros motivos poderían ter sido algunhas das causas do rexeitamento da Constitución Europea en moitos países, coma Francia ou Países Baixos no 2008, ou o "Non" irlandés ao Tratado de Lisboa de 2008.

A defensa dos intereses económicos nacionais por riba dos comunitarios, o rexeitamento de posturas imperialistas, a pertenza á OTAN, ou a política económica da Unión, cualificada por varios sectores coma neoliberal, poderían ter sido algunhas das causas dos movementos euroescépticos.

O euroescepticismo é considerado por diversos sectores, porén, unha ameaza á integración das sociedades europeas e, por extensión, ao proxecto da Unión Europea.

Notas
-----

1. ↑  Teinteresa.es (ed.). "¿Qué es el euroescepticismo y de dónde viene?". Arquivado dende o orixinal o 04 de maio de 2016. Consultado o 11 de maio de 2016.
2. ↑  El País (ed.). "Irlanda, el pequeño "euroentusiasta".". Consultado o 11 de maio de 2016.

Véxase tamén
------------

### Bibliografía

* Harmsen, Robert; Spiering, Menno (2005). *Euroscepticism: Party Politics, National Identity and European Integration*. Rodopi. ISBN 978-90-420-1946-1.
* Szczerbiak, Aleks; Taggart, Paul A. (2008). *Opposing Europe?*. Oxford: Oxford University Press. ISBN 978-0-19-925830-7.
* Florian Hartleb (2011). *A thorn in the side of European elites: The new Euroscepticism, Centre for European Studies.* Bruxelas.

### Outros artigos

|  |  |
| --- | --- |
|  | Wikimedia Commons ten máis contidos multimedia na categoría:  ***Euroescepticismo*** |

* Europa das dúas velocidades
* Saída do Reino Unido da Unión Europea
* Saída de Grecia da Unión Europea
* *Cuarto Reich*
* Referendo sobre a permanencia do Reino Unido na Unión Europea

### Ligazóns externas

* Artigo en Eldiario.es sobre o euroescepticismo. *(en castelán)*

---

|  |  |
| --- | --- |
| Este artigo tan só é un bosquexo |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q223200
* BNCF: 63737
* BNF: 15579154j
* EBID: ID
* GEC: 0281934
* GND: 4509864-5
* JSTOR: euroscepticism
* NKC: ph196702

 |